**~ Δημοτικό Σχολείο Χοιροκοιτίας ~**

 *Παναγιώτη Αμυγδάλη 13, 7741 Χοιροκοιτία, Λάρνακα – Τηλ.: 24322520 – Τηλεομοιότυπο: 24322815 – dim-choirokoitia-lar@schools.ac.cy*

Χοιροκοιτία, 17/09/2020

**Θέμα: Οδηγίες για τη διεξαγωγή Ειδικών Μαθημάτων στη βάση των Υγειονομικών Πρωτοκόλλων**

Σας ενημερώνω για τον τρόπο διεξαγωγής των ειδικών μαθημάτων του Αναλυτικού Προγράμματος με βάση τα ισχύοντα Υγειονομικά Πρωτόκολλα:

**1) Αγωγή Υγείας – Οικιακή Οικονομία**

Το μάθημα θα διεξάγεται στην αίθουσα διδασκαλίας των παιδιών που έχουν για τα υπόλοιπα μαθήματα. Τα εργαστήρια μαγειρικής που περιλαμβάνονται στο περιεχόμενο του μαθήματος δεν μπορούν να υλοποιηθούν στο παρόν στάδιο. Τα παιδιά θα διαπραγματεύονται θεματικές ενότητες της Αγωγής Υγείας (Ανάπτυξη και ενδυνάμωση εαυτού, υγιεινός τρόπος ζωής κ.ά.).

**2) Σχεδιασμός και Τεχνολογία – Ψηφιακές Τεχνολογίας**

Το μάθημα θα γίνεται στο εργαστήριο του Σχεδιασμού και Τεχνολογίας – Ψηφιακών Τεχνολογιών με απολύμανση του εργαστηρίου καθώς και των εργαλείων που θα χρησιμοποιούνται. Παράλληλα θα τηρούνται και οι προβλεπόμενες αποστάσεις. Ο κάθε μαθητής/μαθήτρια θα χρησιμοποιεί τα ίδια εργαλεία σε όλη τη διάρκεια του μαθήματος. Δεν θα γίνεται καμία ανταλλαγή εργαλείων/υλικών μεταξύ των παιδιών.

**3) Μουσική**

Το μάθημα της Μουσικής θα διεξάγεται, ως επί το πλείστον, στην αίθουσα διδασκαλίας των παιδιών. Η απόσταση μεταξύ των παιδιών στην αίθουσα διδασκαλίας είναι ένα μέτρο. Αυτή η απόσταση δεν επιτρέπει την ενασχόληση με το τραγούδι και με πνευστά όργανα. Μπορεί να γίνουν δραστηριότητες ακρόασης, εκτέλεσης κρουστών οργάνων, αυτοσχεδιασμού και σύνθεση σε ατομικό επίπεδο. Για τις δραστηριότητες τραγουδιού και εκμάθηση αυλού απαιτείται η απόσταση μεταξύ των παιδιών να είναι τουλάχιστον στα δύο μέτρα. Για το σκοπό αυτό θα αξιοποιήσουμε την αίθουσα του θεάτρου του σχολείου. Παράλληλα το σχολείο θα εφοδιάσει το κάθε παιδί με ένα ζεύγος κρουστών οργάνων.

**4) Τέχνη**

Η διδασκαλία του μαθήματος της Τέχνης θα γίνεται στην αίθουσα διδασκαλίας της κάθε τάξης. Κάθε παιδί χρησιμοποιεί μόνο τα δικά του υλικά και προσωπικά αντικείμενα (χρωματιστά μολύβια, παστέλς κ.ά.). Το σχολείο ήδη εφοδίασε το κάθε παιδί με ένα κουτί χρωματιστά μολύβια και ένα κουτί παστέλς. Ο εκπαιδευτικός θα αξιοποιεί και υλικά του εργαστηρίου (πινέλα, πηλό, παλέτες κ.ά.) λαμβάνονται όλα τα δέοντα μέτρα για την προστασία των μαθητών/τριών κατά τη διανομή ή συλλογή των πιο πάνω υλικών.

**5) Φυσικές Επιστήμες**

Τα πιο πάνω μαθήματα θα γίνονται και αυτά στις αίθουσες διδασκαλίας των τάξεων. Οι πειραματικές δραστηριότητες που απαιτούν τη χρήση εξειδικευμένων συσκευών θα γίνονται με επίδειξη από το δάσκαλο σε συμμετοχική συζήτηση με τα παιδιά. Απλά πειράματα θα εκτελούνται ατομικά από τα παιδιά, νοουμένου ότι το κάθε παιδί θα φέρνει από το σπίτι τα δικά του υλικά.

**6) Φυσική Αγωγή**

Το μάθημα θα γίνεται σε εξωτερικούς χώρους του σχολείου, αν το επιτρέπουν οι καιρικές συνθήκες. Σε περίπτωση ψηλών θερμοκρασιών μπορεί να γίνεται ένας συνδυασμός θεωρητικού και πρακτικού μέρους, για αποφυγή εξουθένωσης των παιδιών . Κατά τη διάρκεια των ασκήσεων επιβάλλεται η τήρηση της απόστασης τουλάχιστον δύο μέτρων μεταξύ των μαθητών. Δεν επιτρέπεται η χρήση κοινών υλικών καθώς και τα ομαδικά αθλήματα. Λόγω του καύσωνα που επικρατεί, γίνεται στο σχολείο μας πλήρης αξιοποίηση της αίθουσας πολλαπλής χρήσης, για να μην στερούνται τα παιδιά το μάθημα.

 **7) Ηλεκτρονικοί Υπολογιστές**

Ο κάθε Η.Υ. χρησιμοποιείται μόνο από ένα μαθητή/τρια και υπάρχει απόσταση ενός μέτρου μεταξύ κάθε υπολογιστή. Γίνεται καθαρισμός του κάθε Η.Υ. με αλκοολούχα διαλύματα πριν και μετά τη χρήση, επιπλέον του τακτικού καθαρισμού από το προσωπικό καθαρισμού. Δίνεται έμφαση στον πλήρη καθαρισμό του πληκτρολογίου και του ποντικιού με ειδικά αλκοολούχα μαντηλάκια. Τα πιο πάνω εφαρμόζονται και στη διεξαγωγή του ενδιαφέροντος της Ρομποτικής.

**8) Ενδιαφέρον Χορού**

Η ελάχιστη απόκτηση μεταξύ των παιδιών που κάνουν χορό πρέπει να είναι μεγαλύτερη από δύο μέτρα. Αποφεύγεται στο μέγιστο δυνατό βαθμό η σωματική επαφή μεταξύ των παιδιών κατά τη διάρκεια του μαθήματος (π.χ. ομαδικές φιγούρες). Πριν και μετά το χορό τα παιδιά πλένουν και απολυμαίνουν τα χέρια τους.

Ο Διευθυντής